**frunzele sumbre**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu-i nimic, nu-mi răspunzi

mi-este bine și așa

două tăceri

ca două tăișuri

infinite

nu-i nimic mi-e bine oricum

și ție îți este

poate aceeași nostalgie ucisă

în surdină

se mai aud și acum

ecouri de gând

de la tine spre mine

nemărginite pe aripi

ca de la nord la sud

păsări fără țintă

căzând odată cu ploaia

peste morminte de fluturi

peste noi în neștire

ori poate-s doar frunzele sumbre

târziu în noiembrie

nici nu mai știu...